
	Informatīvais ziņojums
Informatīvais ziņojums "Par Latvijas iesaisti Ukrainas, jo īpaši Čerņihivas apgabala, rekonstrukcijā" 
	Iebildums
Latvijas Platforma attīstības sadarbībai ir izvērtējusi Ārlietu ministrijas izstrādāto Informatīvo ziņojumu "Par Latvijas iesaisti Ukrainas, jo īpaši Čerņihivas apgabala, rekonstrukcijā" un izsaka šādus iebildumus:
1) Uzskatām, ka finansējuma sadales process nav bijis atklāts un nav saprotami kritēriji, pēc kuriem Ārlietu ministrija ir izvēlējusies atbalstāmos projektus. Ar Čerņihivas apgabalu sadarbojas arī citas organizācijas un institūcijas, kurām nav bijusi iespēja paust savu interesi par finanšu atbalstu, iespējams, piedāvājot efektīvākus risinājumus finanšu izlietojumā. 
2) Pozitīvi vērtējam, ka būvniecības procesam tiks piesaistīti Ukrainas uzņēmēji, tā stiprinot lokālo ekonomiku. Vienlaikus nesaprotam, kāpēc šādam procesam tiek izmantota Latvijas organizāciju starpniecība nevis pēc iespējas vairāk resursus novirzot pašām Ukrainas organizācijām tiešā veidā. Vienlaikus būvniecības procesa uzraudzībai, kur būtu nepieciešama pēc iespējas lielāka neitralitāte, Ārlietu ministrija pati veiks iesaistīto ekspertu atlasi un atalgošanu. 
3) Pozitīvi vērtējam eksperta norīkošanu Eiropas Komisijā un aicinām papildināt eksperta darba uzdevumus ar informācijas apriti par iespējām arī ar pilsonisko sabiedrību. Šobrīd Briselē esošas NVO aktīvi iesaistās dažādos ar rekonstrukciju saistītos jautājumos, taču Latvijas NVO šāda informācija nav pat pieejama, tai skaitā, no šī gada 1.janvāra, kad šāds eksperts savu darbu uzsāka. 
4) Uzskatām, ka nav korekti izmantot attīstības sadarbībai paredzēto finansējumu Latvijas preču piegādei uz Ukrainu, jo būtiski ir atbalstīt pašas Ukrainas ekonomiku. Tāpat nav iekļauti kritēriji, procedūras, kā tiks izvēlētas preces. 

Ar cieņu,

